**Au trecut!**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A trecut!...A trecut pe ulițe răvășite

Un Moș Crăciun, bătrân și obosit,

Iar renii, cu copitele rănite,

Sleiți, in noroaie s-au oprit...

Au trecut (?) cam triști colindătorii

Într-un Crăciun gri și vlăguit,

Ploaia, un brânci, a dat ninsorii,

Tușind un vânt prelung și răgușit...

A trecut și bucuria efemeră

A darului desfăcut in noaptea măreață,

Dorit și ne'mplinit, ca o himeră,

Riduri adânci, dăltuind pe față!

Peste pom, încet, se așterne praful,

Străbunii din morminte, ne plâng cu jale

Cum an de an privim, infirmi, la jaful

Tradițiilor și obiceiurilor universale!...

Au trecut!...că toate-s trecătoare...

Și-am tăcut!...ne-colindând!...

Ce sărbători...amare!

(Și alte-câte?...Și până când?!)